CELEX: 32015D1301
Language: sk
Date: 2015-07-20 00:00:00
Title: Vykonávacie rozhodnutie Komisie (EÚ) 2015/1301 z 20. júla 2015 o uverejnení odkazu s obmedzením v Úradnom vestníku Európskej únie na normu EN 13241-1:2003+A1:2011 Brány a vráta podľa smernice Európskeho parlamentu a Rady 2006/42/ES

29.7.2015   
            
            
               SK
            
            
               Úradný vestník Európskej únie
            
            
               L 199/40
            
         VYKONÁVACIE ROZHODNUTIE KOMISIE (EÚ) 2015/1301
   z 20. júla 2015
   o uverejnení odkazu s obmedzením v Úradnom vestníku Európskej únie na normu EN 13241-1:2003+A1:2011 Brány a vráta podľa smernice Európskeho parlamentu a Rady 2006/42/ES
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (1), a najmä na jej článok 10,
   so zreteľom na stanovisko výboru zriadeného podľa článku 22 nariadenia Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (2),
   keďže:
   
               (1)
            
            
               Ak sa vnútroštátna norma transponujúca harmonizovanú normu, na ktorú bol uverejnený odkaz v Úradnom vestníku Európskej únie, vzťahuje na jednu alebo viac základných požiadaviek na bezpečnosť a ochranu zdravia stanovených v prílohe I k smernici 2006/42/ES, predpokladá sa, že stroje vyrobené v súlade s touto normou spĺňajú základné požiadavky na bezpečnosť a ochranu zdravia.
            
         
               (2)
            
            
               Spojené kráľovstvo v novembri 2012 aktualizovalo svoju predchádzajúcu formálnu námietku vznesenú v decembri 2010 v súvislosti s normou EN 12635:2002 + A1:2008 „Brány a vráta. Montáž a použitie“ doplnením normy EN 13241-1:2003 + A1:2011 „Brány a vráta. Norma na výrobky. Časť 1: Výrobky bez požiadaviek na odolnosť proti ohňu a dymu“, ktorá mala byť podľa návrhu Európskeho výboru pre normalizáciu (CEN) harmonizovaná v zmysle smernice 2006/42/ES a ktorá bola prvýkrát uverejnená v Úradnom vestníku Európskej únie18. novembra 2011 (3).
            
         
               (3)
            
            
               Táto formálna námietka sa zakladá na skutočnosti, že referenčná norma EN 12453:2000 – „Brány a vráta. Bezpečnosť pri používaní brán a vrát s mechanickým pohonom. Požiadavky“ uvedená v bodoch 4.2.2 Sila na ručné ovládanie, 4.2.6 Ochrana proti porezaniu, 4.3.2 Ochrana proti rozdrveniu, strihu a vtiahnutiu, 4.3.3 Ovládacie sily, 4.3.4 Elektrická bezpečnosť a 4.3.6 Alternatívne požiadavky a norma EN 12445:2000 „Brány a vráta. Bezpečnosť pri používaní brán a vrát s mechanickým pohonom. Skúšobné metódy“ uvedené v bode 4.3.3 Ovládacie sily, nespĺňa základné požiadavky na bezpečnosť a ochranu zdravia prílohy I k smernici 2006/42/ES.
            
         
               (4)
            
            
               Komisia po preskúmaní normy EN 13241-1:2003 + A1:2011 spolu so zástupcami výboru zriadeného podľa článku 22 smernice 2006/42/ES dospela k záveru, že táto norma nespĺňa základné požiadavky na bezpečnosť a ochranu zdravia stanovené v bodoch 1.3.7 Pohyblivé časti a 1.4.3 Ochranné zariadenia prílohy I k smernici 2006/42/ES pripísanej referenčnej norme EN 12453:2000 a EN 12445:2000.
            
         
               (5)
            
            
               Berúc do úvahy potrebu zlepšiť bezpečnostné aspekty normy EN 13241-1:2003+A1:2011 a až do momentu, keď dôjde k vhodnej revízii predmetnej normy, by uverejnenie odkazu na normu EN 13241-1:2003+A1:2011 v Úradnom vestníku Európskej únie malo byť sprevádzané príslušným upozornením,
            
         PRIJALA TOTO ROZHODNUTIE:
   Článok 1
   Odkaz na normu EN 13241-1:2003 + A1:2011 „Brány a vráta. Norma na výrobky. Časť 1: Výrobky bez požiadaviek na odolnosť proti ohňu a dymu“, sa uverejní v Úradnom vestníku Európskej únie s obmedzením uvedeným v prílohe.
   Článok 2
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   
      V Bruseli 20. júla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 157, 9.6.2006, s. 24.
   
      (2)  Ú. v. EÚ L 316, 14.11.2012, s. 12.
   
      (3)  Ú. v. EÚ C 338, 18.11.2011, s. 1.
   
      PRÍLOHA
      
         Uverejnenie názvov harmonizovaných noriem a odkazov na ne podľa harmonizačného právneho predpisu Únie
      
      
                  ESO (1)
                  
               
               
                  Odkaz na harmonizovanú normu a jej názov
                  (a referenčný dokument)
               
               
                  Prvá publikácia v Ú. v. EÚ
               
               
                  Odkaz na nahradenú normu
               
               
                  Dátum ukončenia predpokladu zhody nahradenej normy
                  Poznámka 1
               
            
                  CEN
               
               
                  EN 13241-1:2003+A1:2011
                  Brány a vráta. Norma na výrobky. Časť 1: Výrobky bez požiadaviek na odolnosť proti ohňu a dymu
               
               
                  18.11.2011
               
               
                  —
               
               
                  —
               
            
                  
                     Upozornenie: Pokiaľ ide o body 4.2.2, 4.2.6, 4.3.2, 4.3.3, 4.3.4, 4.3.6, táto publikácia sa nevzťahuje na odkaz na normu EN 12453:2000, uplatnenie ktorého neposkytuje predpoklad zhody so základnými požiadavkami na bezpečnosť a ochranu zdravia stanovenými v bodoch 1.3.7 a 1.4.3 prílohy I k smernici 2006/42/ES.
               
            
            
         (1)  ESO: Európsky výbor pre normalizáciu:
      
                  —
               
               
                  CEN: Avenue Marnix 17, B-1000, Brussels, tel. + 32 2 550 0811; fax + 32 2 550 0819 (http://www.cen.eu)
               
            Poznámka 1: Dátum ukončenia predpokladu zhody je vo všeobecnosti dátumom stiahnutia starej normy stanoveným Európskym výborom pre normalizáciu. Používatelia týchto noriem sa však upozorňujú na to, že v niektorých výnimočných prípadoch to môže byť inak.
      Poznámka 2: Nová (alebo zmenená) norma má rovnaký rozsah použitia ako nahradená norma. Od určeného dátumu nahradená norma prestáva poskytovať predpoklad zhody so základnými alebo ďalšími požiadavkami príslušných právnych predpisov Únie.